Diari Oficial de la Generalitat Valenciana


Sumari del DOGV 2313, del 19-07-1994 (1994/832012)

RESOLUCIÓ de 27 de maig de 1994, de la Conselleria d'Administració Pública, per la qual s'adhereix al Consorci per al Proveïments d'Aigües i Sanejament de la Marina Alta el municipi del Verger, se separa d'aquest el municipi de Parcent i es modifiquen els seus estatuts.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2313

Data del DOGV
:   19-07-1994

Secció del DOGV
:   ALTRES DISPOSICIONS

Número del document
:   1994/832012


Data del document
:   27-05-1994

Organisme emissor
:   Conselleria d'Administració Pública

Tipus de document
:   Resolució

Correcció d'errades

RESOLUCIÓ de 27 de maig de 1994, de la Conselleria d'Administració Pública, per la qual s'adhereix al Consorci per al Proveïment d'Aigües i Sanejament de la Marina Alta el municipi del Verger, se separa d'aquest el municipi de Parcent i es modifiquen els seus estatuts. [94/4534]  
Els municipis del Verger i Parcent, ambdós de la província d'Alacant, mitjançant sessions plenàries i amb el quòrum legalment establert, acordaren, pel que fa al municipi del Verger, adherir-se al Consorci per al Proveïment d'Aigües i Sanejament de la Marina Alta, mentre que el municipi de Parcent acordà separar-se'n.  
Remès l'expedient a aquesta Conselleria, s'ha observat que compleix en tots els seus termes la legislació vigent sobre això, i no s'hi ha advertit cap infracció a l'ordenament jurídic, ni detriment de les competències d'aquesta comunitat autònoma, ni interferència en el seu exercici.  
Per aquests motius, resolc:  
Primer  
Adherir al Consorci per al Proveïment d'Aigües i Sanejament de la Marina Alta el municipi del Verger; separar d'aquest el municipi de Parcent, i modificar els seus estatuts, els quals es transcriuen com a annex a aquesta disposició.  
Segon  
Publicar aquesta resolució en el Diari Oficial de la Generalitat Valenciana i en el Butlletí Oficial de l'Estat.  
Tercer  
Procedir a la devolució de l'expedient tramitat a les entitats interessades, per no haver observat en la tramitació d'aquest cap infracció a l'ordenament jurídic, ni detriment de les competències de la comunitat autònoma, ni interferència en el seu exercici.  
Quart  
Les persones interessades podran interposar contra aquesta resolució, que posa fi a la via administrativa, després de la comunicació prèvia preceptiva a la Conselleria d'Administració Pública, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquesta resolució en el Butlletí Oficial de l'Estat, d'acord amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992). Tot això sense perjudici que les persones interessades interposen qualsevol altre recurs que consideren oportú.  
Valencia, 27 de maig de l994.- El conseller d'Administració Pública: Luis Berenguer Fuster  
ANNEX I  
De conformitat amb els acords adoptats per la Junta General del Consorci per al Proveïment d'Aigües i Sanejament de la Marina Alta, el text dels articles afectats per la modificació dels estatuts queda redactat de la forma següent:  
Article segon. Membres  
Són membres d'aquest Consorci:  
- La Generalitat Valenciana, mitjançant la Conselleria d'Obres Públiques, Urbanisme i Transports.  
- La Diputació Provincial d'Alacant.  
- Els ajuntaments d'Alcalalí, Benissa, Benitachell, Calp, Dénia, Gata de Gorgos, Xaló, Xàbia, Llíber, Murla, Ondara, Pedreguer, els Poblets, Senija, Teulada, la Vall d'Alcalà, Vall de Ebo i el Verger, tots de la província d'Alacant.  
Serà possible l'admissió de nous membres, després de l'acord previ del Consorci, en las condicions i amb els requisits que s'estableixen en aquests estatuts.  
Article vint-i-quatre  
1. En la Junta General, els membres integrants del Consorci tindran dos classes de vots: un, representatiu, que serà igual per a tots, i, l'altre, proporcional al tant per cent de la quota de participació de cada ens consorciat, equivalent a la cinquena part de la xifra total, segons es relaciona:  
Ens Quota de Vot Vot  
Consorciats participació % representatiu proporcional Suma  
Diputació Alacant - 1 - 1  
Alcalalí 0,498 1 0,100 1,00  
Benissa 9,673 1 1,935 2,935  
Benitachell 1,487 1 0,297 1,297  
Calp 24,286 1 4,857 5,857  
Dénia 26,420 1 5,284 6,284  
Gata de Gorgos 2,478 1 0,496 1,496  
Xaló 0,895 1 0,179 1,179  
Xàbia 16,505 1 3,301 4,301  
Llíber 0,184 1 0,037 1,037  
Murla 0,216 1 0,043 1,043  
Ondara 2,299 1 0,460 1,460  
Pedreguer 2,691 1 0,538 1,538  
Els Poblets 1,390 1 0,278 1,278  
Senija 0,214 1 0,043 1,043  
Teulada 8,743 1 1,748 2,748  
La Vall d'Alcalà 0,100 1 0,020 1,020  
Vall de Ebo 0,181 1 0,036 1,036  
El Verger 1,739 1 0,348 1,348  
Les votacions es decidiran a favor d'allò que resulte com a majoria en sumar els vots representatius i proporcionals emesos, llevat en aquells casos que calga un quòrum especial.  
2. Caldrà la majoria absoluta del total de vots, que represente almenys un 51% dels interessos patrimonials, per a l'adopció d'acords en les següents matèries:  
a) Aprovació de pressupostos.  
b) Aprovació d'operacions financeres o de crèdit.  
c) Concessió de quitances o esperes quan el seu import excedesca el 5% dels recursos ordinaris del pressupost.  
d) Aprovació i modificació de crèdits pressupostaris.  
e) Aprovació i modificació de reglaments, ordenances i tarifes.  
f) Assumpció de càrregues i gravàmens.  
g) Alienació de béns quan la seua quantia excedesca del 10% dels recursos ordinaris del pressupost.  
h) Distribució d'excedents.  
i) En general, totes aquelles matèries per a les quals la vigent legislació de Règim Local exigeix aquest quòrum i siguen d'aplicació als fins d'aquest Consorci.  
3. En la comissió permanent, els acords seran adoptats per majoria simple dels vots representatius emesos pels membres que estiguen presents, i decidirà, en cas d'empat, el vot de qualitat del president.